  Наталья Тетерина Ижкарысь «Кванториум» нылпи технопарк Усьтэм ӧсъёсын нуналаз 150-лэсь ятыр пиналъёсты но анай-атайёсты пумитаз. Технопаркен тодматскон 12-тӥ куартолэзе ортчиз. Со сярысь Удмуртиысь Дышетонъя но тодосъя министерстволэн пресс-службаез ивортэ. Кызьы гожтэмын удысэтлэн сайтаз, анай-атайёс пиналъёсынызы ӵош «Квантоквест» интерактив программаез ортчизы, вань квантумъёслэн уженызы тодматскизы но гужемлы но вуоно дышетскон арлы дышетон программаосъя валэктонъёс басьтӥзы. «Усьтэм ӧсъёсын нунал юрттэ кыскыны бадӟым аудиториез, кудӥзлы одӥг полэн милям ужмылэсь пуштроссэ валэктыны но дышетскисьёсмылэн ужзылэсь емышъёссэс возьматыны луэ. Анай-атайёслэсь дышетӥсьёсын но «Кванториумын» ужасьёсын кусыпъёссэс юнматон понна таӵе нуналъёсты ӵемгес ортчытъялом», — пусйиз «Кванториум» нылпи технопарклэн кивалтӥсез Дмитрий Шевкунов. Вуоноез Устэм ӧсъёсын нунал «Кванториумын» 26-тӥ куартолэзе радъяськоз. Тегъёс: Дышетон Ижкар Удмуртия пиналъёс Дышетонъянотодосъяминистерство Технологиос  